Proročke knjige Williama Blakea

[mini|Stranica iz djela *[Milton: Pjesma u dvije knjige*, jedne od Blakeovih proročkih knjiga.]]
**Proročke knjige** engleskog pjesnika i umjetnika iz 18. stoljeća, Williama Blakea, serijal je dugačkih, međusobno povezanih pjesničkih radova utemeljenih na Blakeovoj vlastitoj mitologiji. Za njih je bilo rečeno "da su, proporcionalno svojoj vrijednosti, najmanje čitano poetsko djelo u engleskom jeziku". Iako je Blake bio zaposlen kao komercijalni ilustrator, ove je knjige, kao i njihove gravure, izradio kao produženi i uglavnom privatni projekt.

## Uopšteno 
U ovim radovima, koji završavaju epom *Jerusalem – Emanacija velikog Albiona*, proširio je svoju izmišljenu mitologiju (mitopeju). Mitopeja je uglavnom nadahnuta Biblijom; osim toga, često se o njoj raspravljalo zbog njenog političkog i vjerskog sadržaja.

Iako *Francuska revolucija* iz 1791. nije bila ilustrirana te iako se uglavnom ne uvrštava među proročke knjige, David V. Erdman smatra da odvajanje ovog djela iz zbirke uklanja ključ za razumijevanje Blakeove simbolike. Rad na drugom djelu, *Vala ili četiri Zoe* (1797), započelo je dok je Blake bio u Felphamu te je bilo odbačeno dok je još bilo u obliku skice; Northrop Frye o ovom je Blakeovom odbacivanju komentirao: "Svako kome je stalo do poezije ili slika u [*Valinoj*] nedovršenosti vidi veliku kulturnu katastrofu".

### Recenzije 
Proročke knjige katkad se odbacivalo zbog manjka smislenosti. Budući da je kritika tokom 20. stoljeća bolje prihvatila Blakea, ovakav stav danas je rijedak među učenjacima engleske književnosti. Northrop Frye i Harold Bloom izjavili su da se može nadvladati teškoću čitanja Blakeovih proročkih radova i da je izraz "mističnosti" koji im se pripisuje uglavnom namjerno zamućivanje. Mistično" u pjesničkom jeziku bilo je ekvivalentno "vizionarskom" u gravurama.

Blakeove proročke knjige, koje su doskora bile odbacivane, imale su problema s objavom, za razliku od njegovih liričkih pjesama, koje su smatrane direktnijima i uglavnom neproblematičnim.

## Kontinentalna proročanstva 
Ciklus kontinentalnih proročanstva sastoji se od djela *Amerika – proročanstvo* (1793), *Evropa – proročanstvo* (1794) te *Pjesme o Losu* (1795), koju se sastoji od dijelova *Afrika* i *Azija*.

*Amerika – proročanstvo* dijeli se na *Preludij* (koji je dio mita o Orcu) i *Proročanstvo*, koje sadrži očit politički sadržaj preuzet iz Američke revolucije. Prvi stih *Proročanstva* pojavljuje se kao posljednji stih u *Africi*. S druge strane, *Evropa – proročanstvo* sadrži neimenovani uvodni dio, *Preludij* s Orcom i Enitharmonom te *Proročanstvo* koje aludira na tadašnje događaje u ratnoj Evropi. Poglavlje *Azija* u *Pjesmi o Losu* povezuje se s krajem *Evrope – proročanstva* (pomoću riječi "zavijanje" ()).

## Knjige 
* *Tiriel* ( 1789)
* *Knjiga o Theli* (cca. 1789)
* *Amerika – proročanstvo* (1793)
* *Evropa – proročanstvo* (1794)
* *Vizije kćeri Albionovih* (1793)
* *Knjiga o Urizenu* (1794)
* *Knjiga o Ahaniji* (1795)
* *Knjiga o Losu* (1795)
* *Pjesma o Losu* (1795)
* *Vala ili četiri Zoe* (započeta 1797, nedovršena; odbačena cca. 1804)
* *Milton – pjesma* (1804–1810)
* *Jerusalem – Emanacija velikog Albiona* (1804–1820)

## Reference 
Kategorija:Britanska književnost